CELEX: 61991CJ0290
Πρόσθετη εισφορά επί του γάλακτος
Διαγραφή χρεών για λόγους επιεικείας

για τα δικαστικά έξοδα
Επί των δικαστικών εξόδων
18 Τα έξοδα στα οποία υποβλήθηκαν η Ελληνική Κυβέρνηση και η Επιτροπή των Ευρωπαϊκών Κοινοτήτων, οι οποίες κατέθεσαν παρατηρήσεις στο Δικαστήριο, δεν αποδίδονται. Δεδομένου ότι η παρούσα διαδικασία έχει ως προς τους διαδίκους της κύριας δίκης τον χαρακτήρα παρεμπίπτοντος που ανέκυψε ενώπιον του εθνικού δικαστηρίου, σ' αυτό εναπόκειται να αποφανθεί επί των δικαστικών εξόδων.
Διατακτικό
Για τους λόγους αυτούς,
ΤΟ ΔΙΚΑΣΤΗΡΙΟ (τρίτο τμήμα)
κρίνοντας επί του ερωτήματος που του υπέβαλε, με διάταξη της 9ης Σεπτεμβρίου 1991, το Finazgericht Muenchen, αποφαίνεται:
Δεν αντιβαίνει στο κοινοτικό δίκαιο, στο παρόν στάδιο εξελίξεώς του, η εφαρμογή εθνικής διατάξεως που εξουσιοδοτεί τις εθνικές αρχές να μην εισπράττουν, σε ορισμένες εξαιρετικές περιπτώσεις και για προσωπικούς λόγους επιεικείας, χρέη από εισφορές που οφείλονται κατ' εφαρμογήν του άρθρου 5γ του κανονισμού 804/68 (ΕΟΚ) του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων, όπως έχει τροποποιηθεί από τον κανονισμό (ΕΟΚ) 856/84 του Συμβουλίου, της 31ης Μαρτίου 1984, υπό την επιφύλαξη όμως ότι δεν πρέπει η εφαρμογή της διατάξεως αυτής να συνεπάγεται τη δυσμενή αντιμετώπιση των εισφορών αυτών σε σύγκριση με την αντιμετώπιση των ισοδυνάμων, καθαρώς εσωτερικών, φορολογικών χρεών ούτε να θίγει τους στόχους του συστήματος των ποσοστώσεων γάλακτος που καθιέρωσε ο ως άνω κανονισμός. Δεν συμβιβάζεται με τους στόχους του συστήματος των ποσοστώσεων γάλακτος να απαλλάσσεται ο παραγωγός από την υποχρέωση εξοφλήσεως της πρόσθετης εισφοράς λόγω του ότι αυτός αντιμετωπίζει οικονομικές δυσχέρειες, ακόμη και αν στηρίχθηκε στην εσφαλμένη υπόθεση ότι θα του εχορηγείτο κατόπιν συμπληρωματική ποσόστωση.